钦定古今图书集成/理学汇编/文学典/第127卷 > 《元文类序》王理
## 钦定古今图书集成/理学汇编/文学典/第127卷 > 《元文类序》王理

庀文统事，太史之职也。史官放失，而文学之士得以
备其辞焉。古者自策书简牍，下及星历卜祝之事，属
于太史。故三坟、五典、八索、九丘在焉，《书》与《易》皆是也，
而《春秋》出焉。教于国都州里者，诗、礼、乐而已矣。观民
风者，采诗谣以知俗，观礼乐以知政，亦集于太史。后
之学者，考六艺之辞，发而为文章，是故文章称西汉，
记事宗《左氏》，司马子长与世俱变，其间必有名者出
焉。国初学士大夫祖述金人江左馀风，车书大同，风
气为一。至元、大德之间，庠序兴，礼乐成，迄于延祐以
来极盛矣。大凡国朝文类，合金人、江左以考国初之
作，述至元、大德以观其成，定延祐以来以彰其盛，斯
著矣。网罗放失，采拾名家，最以载事为首，文章次之，
华习又次之，表事称辞者，则读而知之者存焉。伯修
于是亦勤矣哉，固忠厚之道也。文章之体备矣。因类
物以知好尚，本敷丽以知性情，辞赋第一。备六体，兼
百代，萃粹其言乐章古今诗第二。本《誓命》，䌷训诰，申
重其辞，以宪式天下，万世则之。诏册制命第三。人臣
告猷，日月献纳，有奏有谏，有庆有谢”，《奏议表笺》第四。
物有体，体以生，义，以寓劝戒。”《褒述箴铭颂赞》第五。“圣
贤之生，必有功德事业，立于天下，后世法象之。”《古今
圣哲碑》第六。“核诸实，显诸华，合斯二者，不诞不俚。”《记
序》第七。“衷蕴之发，油然恢彻，其变不动者鲜矣。”《书启》
第八。“物触则感，感则思，思则郁，郁则不可遏，有裨于
道。”《杂说题跋》第九。“有事有训，有言有假，有类不名一
体”《杂著》第十。“朝廷以造群士，先生以导学者，征诸古”
《策问》第十一。“《尔雅》，其言煜煜然，归其辞，其事宣焉”，《诸
杂文》第十二。“累其行事，不慭遗之意，其辞悫，《哀辞谥
议》第十三。“其为人也，没而不存矣，备述之，《始终之行状》第十四。“其为人也，没而不存矣，志其大者远者，将
相大臣有彝鼎之铭，大夫士庶及妇人女子亦得以
没而不朽者，因其可褒而褒焉，以为戒劝焉。”墓志碑
碣表传第十五总七十卷，出入名家总若干人，是则
史官之职也，夫必有取于是也。夫自孔子删定六艺，
书与《春秋》，守在儒者，自史官不世其业，而一代之载，
往往散于人间。士之生有“幸不幸，其学有传不传，日
迁月化，简札湮没，是可叹也。”伯修三为史氏，而官守
格限，遂以私力为之。苏君天爵，伯修其字也，世为真
定人，先世咸以儒名，威如先生尤邃历学，著《大明历
算法篇》以稽其缪失焉。郎中府君以材显，至伯修而
益启之。伯修博学而文，于书无所不读，讨求国朝故
实及近代逸事，最详定。著“《名臣事略》若干卷，《辽金纪
年》若干卷，并为是书。”书非有补益于世道者不为也。
自翰林修撰为南行台御史，今为监察御史。